মহানগর ওয়েবডেস্ক: না ফেরার দেশে চলে গেলেন ভোপালের প্রজ্ঞা৷ কাজে গিয়েছিলেন থাইল্যান্ডের ফুকেতে৷ সেখানে গাড়ি দুর্ঘটনায় মারা গেলেন তিনি৷ তাঁর শবদেহ দেশে ফেরাতে তৎপর হয়েছে থাইল্যান্ডের ভারতীয় দূতাবাস৷ মধ্যপ্রদেশের মুখ্যমন্ত্রী কমল নাথ মৃতের পরিবারের পাশে দাঁড়িয়েছেন৷ বিদেশমন্ত্রী জয়শংকর মৃতদেহ যত দ্রুত সম্ভব দেশে ফেরানোর বিষয়ে থাইল্যান্ডের দূতাবাসকে নির্দেশ দিয়েছেন৷ তবে এই প্রজ্ঞা বিজেপি সাংসদ নন৷ তিনি তথ্য প্রযুক্তি কর্মী৷ এমনকী পরিবার ভোপালে থাকলেও তিনি বেঙ্গালুরুতে বাস করতেন৷ থাইল্যান্ডে গিয়েছিলেন কনফারেন্সে যোগ দিতে।
থাইল্যান্ডে মৃত ভোপালের প্রজ্ঞা, শবদেহ ফেরতে সবরকমের সাহায্য করছে ভারতীয় দূতাবাস